Jamaal Torrance

Jamaal Torrance (født 20. juli 1983 i Orlando i Florida) er en amerikansk sprinter, som spesialiserer seg på 400 meter. Hans fremste medaljer til nå er to ganger gull på 4 x 400 meter stafett ved VM i friidrett innendørs 2010 og 2008, og en individuell bronse fra VM i friidrett innendørs 2008.

 Karriere 
I 2007 kom han på 6.-plass ved USA-mesterskapet utendørs, og kvalifiserte seg med det til USAs landslag. Ved de panamerikanske lekene i juli vant han sølv på 4 x 400 meter stafett, sammen med Greg Nixon, Laron Bennett og David Neville. Bahamas vant denne øvelsen. Individuelt deltok han også på 400 meter, og endte på 7.-plass. Samme år vant han gull på både 200 og 400 meter ved Central Intercollegiate Athletic Association Indoor Championships. 

Ved VM i friidrett innendørs 2008 vant han sin første VM-medalje, da han deltok på det amerikanske laget som vant gull på 4 x 400 meter stafett. De slo Jamaica med 0,9 sekunder, og de andre gullvinnerne var James Davis, Greg Nixon og Kelly Willie. 

I 2010 vant han to medaljer ved innendørs-VM i Doha. Han vant bronse på 400 meter, med tiden 46,43, og i tillegg vant USA gull på 4 x 400 meter stafett. Denne gangen løp han sammen med Greg Nixon, Tavaris Tate og Bershawn Jackson. 

 Referanser 

 Eksterne lenker 

 Profil hos USATF

Kategori:Sprintere fra USA
Kategori:Personer fra Havanna
Kategori:Deltakere for USA under VM i friidrett innendørs 2010
Kategori:Deltakere for USA under VM i friidrett innendørs 2008